<classify> Serengeti imefuzu fainali za michuano hiyo zitakazofanyika Gabon mwezi ujao na jana ilikwenda Morocco kwa kambi ya maandalizi kabla ya kwenda Gabon.Mama Samia aliwaalika wachezaji hao nyumbani kwake juzi kwa chakula cha jioni na ndipo alipowapa neno hilo akikumbushia matokeo ya sare ya mabao 2-2 katika mechi ya kirafiki dhidi ya Ghana iliyochezwa mwanzoni mwa wiki hii kwenye Uwanja wa Taifa ambapo Serengeti ililazimika kusawazisha mabao hayo katika dakika 10 za mwisho.Matokeo ya mechi dhidi ya Ghana yalikuwa mazuri lakini yalinipa hofu kidogo kwa sababu kilichotokea ilikuwa ni miujiza kwani ndani ya dakika 10 mlirudisha mabao mawili, sio kitu rahisi, kwa kawaida maajabu huwa hayana kanuni kwa hiyo naomba msicheze kwa maajabu, chezeni ndani ya dakika 90 mapate ushindi, alisema.Alisema akiwauliza walitumia fomula gani kusawazisha mabao hayo katika mechi ile hawawezi kueleza kwani ni uwezo wa Mungu aliyetaka yatokee yaliyotokea na kwamba kama si Ghana kupoteza muda kwa kujiangusha hovyo uwanjani hapo, hali iliyofanya mwamuzi kuongeza dakika 10 pengine timu hiyo ingefungwa 2-0.Pia alitoa mwito kwa viongozi na benchi la ufundi kuishi na kuwalea wachezaji hao kama marafiki lakini kuwarekebisha kwa kuwachapa pale wanapokosea na utukutu unapozidi kwani huruma hailei mwana.Vijana wanahitaji matunzo mema, hamasa, upendo, mshikamano na kupendana wao kwa wao kupendwa na walimu na viongozi ndivyo wanaweza kufanya vizuri hivyo tunawakabidhi hii timu, mnakwenda nje ya nchi mtakaa kwa muda mrefu, hatupendi kusikia lolote baya limetokea kwa hawa vijana, alisema Samia.  <topic>: michezo 